România este asociată tot mai des cu exemplele negative de guvernare din Polonia şi Ungaria. Un mesaj foarte puternic vine de la fostul vicepreşedinte american, Joe Biden. El a declarat într-o conferinţă că instituţiile anticorupţie din România sunt văzute drept o ameninţare de guvernul de la Bucureşti.

„Alegătorii frustraţi şi dezamăgiţi se îndreaptă către lideri autoritari. Demagogii, şarlatanii ies în faţă şi alimentează fricile legitime ale oamenilor şi dau vina întotdeauna pe alţii. Întotdeauna trebuie să existe un ţap ispăşitor. Acum sunt imigranţii, străinii, ceilalţi. Este un scenariu pe care l-am mai văzut. Nu e nimic nou. În Polonia, partidul de guvernământ prezintă echilibrul puterilor în stat drept impedimente. Liderii Ungariei acuză influențe externe nocive pentru a justifica suferințele sociale din Ungaria. Guvernul român descrie instituțiile anticorupție ca impedimente în calea guvernării eficiente, iar sub pretextul că vor să le facă mai eficiente, le distrug”, a spus Joe Biden, fost vicepreşedinte al SUA.